CELEX: 52003PC0351
Language: fi
Date: 2003-06-13
Title: Ehdotus neuvoston asetus virkamiesten palvelukseen ottamista Euroopan yhteisöihin koskevista väliaikaisista erityistoimenpiteistä Kyproksen, Viron, Unkarin, Latvian, Liettuan, Maltan, Puolan, Tsekin, Slovakian ja Slovenian liittymisen vuoksi

Avis juridique important

|

52003PC0351

Ehdotus neuvoston asetus virkamiesten palvelukseen ottamista Euroopan yhteisöihin koskevista väliaikaisista erityistoimenpiteistä Kyproksen, Viron, Unkarin, Latvian, Liettuan, Maltan, Puolan, Tsekin, Slovakian ja Slovenian liittymisen vuoksi  /* KOM/2003/0351 lopull. - CNS 2003/0123 */  

Ehdotus NEUVOSTON ASETUS virkamiesten palvelukseen ottamista Euroopan yhteisöihin koskevista väliaikaisista erityistoimenpiteistä Kyproksen, Viron, Unkarin, Latvian, Liettuan, Maltan, Puolan, Tsekin, Slovakian ja Slovenian liittymisen vuoksi(komission esittämä)PERUSTELUTTuleva Euroopan unionin laajentuminen aiheuttaa useita haasteita toimielimille eikä vähiten henkilöresurssien hallinnoinnin osalta. Liitteenä oleva asetusluonnos koskee laajenemiseen liittyviä rekrytointikysymyksiä.Aiempien laajentumisten yhteydessä toteutettiin erityistoimenpiteitä unioniin liittyvien maiden kansalaisten palvelukseen ottamiseksi. Tämä edellytti neuvoston asetuksen antamista, jolla poikettiin henkilöstösääntöjen palvelukseen ottamista koskevista asianmukaisista määräyksistä  [1].[1]  Itävallan, Suomen ja Ruotsin osalta ks. EYVL L 66, 24.3.1995, s. 1.Käynnissä oleva laajentumisprosessi on kaikkia edellisiä mittavampi. Jopa 10 uutta jäsenvaltiota saattaa liittyä unioniin 1. toukokuuta 2004.Pelkkä laajentumisen suuruus erottaa sen aiemmista. Tämän vuoksi liitteenä olevassa asetusluonnoksessa on useita uusia piirteitä, jotka poikkeavat aiemmista samanlaisista asetuksista. Ehdotuksen pääkohdat ovat:1. Henkilöstösääntöjä koskevan poikkeuksen ehdotetaan jatkuvan 31. joulukuuta 2010 saakka, eli pidempään kuin aiempien laajentumisten yhteydessä. Itävallan, Suomen ja Ruotsin liittyessä poikkeusta sovellettiin viiden vuoden ajan. Tästä laajentumisprosessista saadun kokemuksen perusteella todettiin, että viisi vuotta ei ollut riittävän pitkä siirtymäkausi, joten tämän vuoksi ehdotetaan seitsemää vuotta.2. Asetuksessa säädetään kilpailujen järjestämisestä kansallisin perustein virkamiesten palvelukseen ottamiseksi uusista jäsenvaltioista. Nykyisten jäsenvaltioiden kansalaiset eivät saa osallistua näihin kilpailuihin.3. Ennen uusien maiden liittymistä unioniin voidaan järjestää kilpailuja yksinomaan uusien jäsenvaltioiden kansalaisille ja laatia luettelo soveltuvista hakijoista. Maan on liityttävä unioniin ennen kuin sen kansalaisia voidaan nimittää virkamiehiksi toimielimiin.4. Toimielimet voivat poiketa vaatimuksesta julkistaa toimielimissä vapaina olevat virat. Toimielimet voivat kuitenkin halutessaan ilmoittaa vapaista viroista.5. Edellä 1 kohdassa tarkoitettu siirtymäkausi on seitsemän vuotta. Tänä aikana on myös tarpeen korvata työtehtävistä pois siirtyvät virkamiehet nykyisten jäsenvaltioiden kansalaisilla. Tämän vuoksi asetuksessa säädetään myös mahdollisuudesta järjestää siirtymäaikana kilpailuja pelkästään nykyisten 15 jäsenvaltioiden kansalaisille. Uusien jäsenvaltioiden kansalaiset eivät saa osallistua näihin kilpailuihin.Kukin toimielin päättää, kuinka monta ehdokasmaan virkamiestä se aikoo ottaa palvelukseensa tämän poikkeusasetuksen mukaisesti.2003/0123 (CNS)Ehdotus NEUVOSTON ASETUS virkamiesten palvelukseen ottamista Euroopan yhteisöihin koskevista väliaikaisista erityistoimenpiteistä Kyproksen, Viron, Unkarin, Latvian, Liettuan, Maltan, Puolan, Tsekin, Slovakian ja Slovenian liittymisen vuoksiEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 283 artiklan,ottaa huomioon henkilöstösääntökomitean lausunnon jälkeen annetun komission ehdotuksen,ottaa huomioon Euroopan parlamentin lausunnon  [2],[2]  EYVL C ...ottaa huomioon Euroopan yhteisöjen tuomioistuimen lausunnon  [3],[3]  Lausunto annettuottaa huomioon tilintarkastustuomioistuimen lausunnon  [4],[4]  Lausunto annettusekä katsoo seuraavaa:(1) Kyproksen, Viron, Unkarin, Latvian, Liettuan, Maltan, Puolan, Tsekin, Slovakian ja Slovenian suunnitellun liittymisen vuoksi olisi toteutettava väliaikaisia erityistoimenpiteitä Euroopan yhteisöjen virkamiehiin sovellettavista henkilöstösäännöistä poikkeamiseksi.(2) Kyseisten maiden ja mahdollisesti kyseessä olevien henkilöiden lukumäärän vuoksi näitä toimenpiteitä olisi niiden väliaikaisuudesta huolimatta sovellettava merkittävän ajan tällaiseen erityistilanteeseen mukautetusti; 31 päivänä joulukuuta 2010 päättyvä kausi näyttää tarkoituksenmukaiselta.(3) Poikkeuksellisten olosuhteiden vuoksi on myös perusteltua, että tarpeen mukaan voidaan järjestää avoimia kilpailuja jotka koskevat ainoastaan nykyisten 15 jäsenvaltion kansalaisia ja joilla varmistetaan, että noudatetaan henkilöstösääntöjen 27 artiklassa säädettyä periaatetta, jonka mukaan virkamiehiä on otettava palvelukseen maantieteellisesti mahdollisimman laajalta alueelta.(4) Tämän laajentumisen poikkeuksellisen mittavuuden vuoksi on myös perusteltua, että tämä asetus annetaan ennen vahvistettua liittymisajankohtaa, jotta kaikki valmistelevat toimenpiteet voidaan toteuttaa sen varmistamiseksi, että palvelukseen otto voi käynnistyä mahdollisimman nopeasti tosiasiallisen liittymispäivän jälkeen,ON ANTANUT TÄMÄN ASETUKSEN:1 artikla1. Poiketen siitä, mitä Euroopan yhteisöjen virkamiehiin sovellettavien henkilöstösääntöjen (jäljempänä 'henkilöstösäännöt') 4 artiklan toisessa ja kolmannessa alakohdassa, 7 artiklan 1 kohdassa, 27 artiklan kolmannessa kohdassa ja 29 artiklan 1 kohdan a, b ja c alakohdassa säädetään, Kyproksen, Viron, Unkarin, Latvian, Liettuan, Maltan, Puolan, Tsekin, Slovakian ja Slovenian liittymispäivästä alkaen 31 päivään joulukuuta 2010 saakka avoimet toimet voidaan täyttää nimittämällä niihin näiden maiden kansalaisia tätä varten vahvistettujen toimien lukumäärän rajoissa ja ottaen budjettineuvottelut huomioon soveltuvin osin.2. Nimityksistä päätetään:2.1. kaikkien palkkaluokkien osalta sen jälkeen, kun kyseinen maa on liittynyt unioniin;2.2. palkkaluokkia A 1 ja A 2 lukuun ottamatta henkilöstösääntöjen liitteessä III säädettyjen edellytysten mukaisesti tutkintotodistusten ja kokeiden perusteella järjestettyjen kilpailujen jälkeen.2 artiklaYksinomaan nykyisten 15 jäsenvaltion kansalaisia koskevia avoimia kilpailuja voidaan järjestää 31 päivään joulukuuta 2010 saakka.3 artiklaTämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtaja